 Sidoo kale Mujaahidiin waawayn oo iyagu shalay ka qayb galay aas qarameedkii loo sameeyey Mujaahidkii waynaa ee Marxuum Claahi Askar ayaa iyagu dhamaantood shacbiga iyo eheliyadii Marxuumkaba ka tacsiyadeeyey, kana hadlay wixii ay ka yaqaaneen Marxuum Claahi Askar, ugu horayna Claahi Xuseen Iimaan Dirawal oo isagu ka hadlaya aqoontii uu u lahaa Mujaahid Claahi Askar, waxa uu yidhi Alle ha u naxariistee Marxuum Claahi Askar waxa uu ka mid ahaa tiirarkii ugu waawaynaa ee ay ku taagneyd SNM, waxa uu ahaa haldoorkii ummadan, xiligii halgankii iyo wakhtigan xaadirka ahba, waxa uu ahaa nin cibaado sax ah oo danta dadka ka hormarayi dan walba oo uu leeyahay, waxa uu ahaa nin wadaniyad ay ku xididaysatey, run ahaantiina waxaan odhan karaa maanta Somaliland shacbigeeda waxa ka baxay halyey qaran, waxaanan Ilaahay uga baryeyaa in uu naxariistii jano ka waraabiyo ehelkii, qaraabadii, asxaabtii iyo ummada reer Somaliland-na samar iyo iimaan ka siiyo 